open-index/open-wikipedia-markdown huggingface dataset:
วิทยาลัยอีตัน

**วิทยาลัยอีตัน** () เป็นโรงเรียนมัธยมชื่อดังแห่งหนึ่งของอังกฤษ รับเฉพาะนักเรียนชาย อายุระหว่าง 13–18 ปี โรงเรียนมีนักเรียนทั้งหมด 1,300 คน นักเรียนทุกคนที่เรียนที่นี่ต้องเรียนในหลักสูตรโรงเรียนประจำ การเรียนที่นี้นอกเหนือจากการเรียนแล้ว ยังต้องเรียนรู้เรื่องมารยาท บุคลิกภาพ อีกด้วย เพื่อให้นักเรียนที่นี่จบมามีคุณภาพมากที่สุด ทำให้ อีตัน ขึ้นชื่อว่า "เป็นโรงเรียนที่ผู้ดีที่สุดในโลก" และยังเป็นโรงเรียนหลวงแห่งหนึ่งของอังกฤษที่ไม่ใช่ของรัฐบาลแต่เป็นเอกชน วิทยาลัยอีตันก่อตั้งโดย พระเจ้าเฮนรีที่ 6 แห่งอังกฤษ ในปี ค.ศ. 1440 ในนาม *Kynge's College of Our Ladye of Eton besyde Windesore* กล่าวได้ว่าเป็นโรงเรียนที่เก่าแก่ที่สุดโรงเรียนหนึ่งของอังกฤษ

อีตันมีชื่อเสียงด้านประวัติศาสตร์ ความมั่งคั่ง และศิษย์เก่าชั้นนำที่เรียกว่า Old Etonians ที่นี่ได้ผลิตนายกรัฐมนตรี ผู้นำระดับโลก ผู้ได้รับรางวัลโนเบล นักแสดงผู้คว้ารางวัลออสการ์และแบฟตา รวมถึงชนชั้นสูงหลายชั่วรุ่น จนถูกขนานนามว่าเป็น "แหล่งบ่มเพาะรัฐบุรุษของอังกฤษ" อีตันมีนักเรียนเก่าที่ได้เป็นนายกรัฐมนตรีอังกฤษถึง 18 คน รวมถึงเดวิด แคเมอรอน อดีตนายกรัฐมนตรีและมีศิษย์เก่าที่มีชื่อเสียงอีกมากมาย รวมทั้งเจ้าชายจากอังกฤษ เจ้าชายวิลเลี่ยมและ เจ้าแฮร์รี รวมถึงพระมหากษัตริย์ไทย พระบาทสมเด็จพระปกเกล้าเจ้าอยู่หัว อดีตนายกรัฐมนตรีของไทย อภิสิทธิ์ เวชชาชีวะ

วิทยาลัยอีตัน ได้การยกย่องจาก นิตยสารมากมาย ว่าเป็น "โรงเรียนมัธยมที่ดีสุดของโลก" แม้แต่นิตยสาร "เดอะกู้ดสคูลส์ไกด์ (The Good Schools Guide)" ก็ยกย่องให้ นักเรียนชายอีตันเป็นนักเรียนที่ดูดีที่สุด วิทยาลัยอีตันเป็นหนึ่งในกลุ่มโรงเรียน G20 Schools แห่งอังกฤษ

## ศิษย์เก่าที่มีชื่อเสียง
### พระราชวงศ์อังกฤษ
* เจ้าชายเฮนรี ดยุกแห่งกลอสเตอร์
* เจ้าชายริชาร์ด ดยุกแห่งกลอสเตอร์
* เจ้าชายวิลเลียม
* เจ้าชายแฮร์รี
* เดวิด อาร์มสตรอง-โจนส์ เอิร์ลที่ 2 แห่งสโนว์ดอน

### นายกรัฐมนตรี
* อเล็ก ดักลัส-ฮิวม์
* เดวิด แคเมอรอน
* บอริส จอห์นสัน

### อื่น ๆ
* ทอม ฮิดเดิลสตัน – นักแสดง
* เอดดี เรดเมน – นักแสดง
* แบร์ กริล – นักผจญภัย

#### ชาวไทย
* พระบาทสมเด็จพระปกเกล้าเจ้าอยู่หัว
* พลตรี พระเจ้าวรวงศ์เธอพระองค์เจ้าเฉลิมพลทิฆัมพร
* พระวรวงศ์เธอ พระองค์เจ้าพีรพงศ์ภาณุเดช
* อภิสิทธิ์ เวชชาชีวะ
* พริษฐ์ วัชรสินธุ

## อ้างอิง

หมวดหมู่:โรงเรียนในประเทศอังกฤษ
หมวดหมู่:โรงเรียนประจำในประเทศอังกฤษ
หมวดหมู่:โรงเรียนชายในอังกฤษ
เดอะฮิวแมนลีก

**เดอะฮิวแมนลีก** () เป็นวงดนตรีแนวนิวเวฟจากอังกฤษ ก่อตั้งใน เชฟฟีลด์ ในปี 1977 วงมีเพลงฮิตในยุคแรกพร้อมด้วยเพลง "Being Boiled" แต่ได้ประสบความสำเร็จมากนัก จนมีชื่อเสียงหลังจากมีการเปลี่ยนแปลงที่สำคัญในปี 1980 ได้รับความนิยมในนานาชาติในต้นยุค 1980 ถึงกลางยุค 1990 ในอัลบั้ม *[[Dare (album)|Dare]]* (1981) คืออัลบั้มที่นิยมมากที่สุดของวงในเพลง "Don't You Want Me" ได้ติดอันดับ &nbsp;1 ในป็อปชาร์ตในสหราชอาณาจักร สหรัฐอเมริกา และอีกหลายประเทศ เพลงอื่นที่ฮิตได้แก่ "Love Action", "Open Your Heart", "Mirror Man", "Fascination", "The Lebanon", "Human" (อันดับ&nbsp;1 ในสหรัฐอเมริกา) และ "Tell Me When"

## ผลงาน
* *[[Reproduction (album)|Reproduction]]* (1979)
* *[[Travelogue (The Human League album)|Travelogue]]* (1980)
* *[[Dare (album)|Dare]]* (1981)
* *[[Love and Dancing]]* (1982)
* *[[Hysteria (The Human League album)|Hysteria]]* (1984)
* *[[Crash (The Human League album)|Crash]]* (1986)
* *[[Romantic?]]* (1990)
* *[[Octopus (The Human League album)|Octopus]]* (1995)
* *[[Secrets (The Human League album)|Secrets]]* (2001)
* *[[Credo (The Human League album)|Credo]]* (2011)

หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีนิวเวฟสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2520
รายพระนามคู่อภิเษกสมรสในพระประมุขแห่งลักเซมเบิร์ก

**รายพระนามคู่อภิเษกสมรสในพระประมุขแห่งลักเซมเบิร์ก**

## เคานท์เตสแห่งลักเซมเบิร์ก (Countess consort of Luxembourg)
### [[ราชวงศ์ลักเซมเบิร์ก|ราชวงศ์ลักเซมเบิร์ก-อาร์เดนเนส]] (พ.ศ. 1506 - พ.ศ. 1679)

### [[ราชวงศ์ลักเซมเบิร์ก|ราชวงศ์ลักเซมเบิร์ก-นาเมอร์]] (พ.ศ. 1679 - พ.ศ. 1739)

### [[ราชวงศ์โฮเฮ็นสเตาเฟ็น]] (พ.ศ. 1739 - พ.ศ. 1740)

### [[ราชวงศ์ลักเซมเบิร์ก|ราชวงศ์ลักเซมเบิร์ก-นาเมอร์]] (พ.ศ. 1740 - พ.ศ. 1790)
**ไม่มี** เนื่องจากเคานท์เตสเออร์เมนซีนแห่งลักเซมเบิร์กพระประมุขทรงให้พระสวามีทั้งสองพระองค์ครองราชบัลลังก์ร่วมกับพระนาง คือ เคานท์เธโอบาล์ดที่ 1 แห่งบาร์และดยุกวาเลรานที่ 3 แห่งลิมเบิร์ก

### [[ราชวงศ์ลักเซมเบิร์ก|ราชวงศ์ลักเซมเบิร์ก-ลิมเบิร์ก]] (พ.ศ. 1790 - พ.ศ. 1897)

## ดัสเชสแห่งลักเซมเบิร์ก
### [[ราชวงศ์ลักเซมเบิร์ก]] (พ.ศ. 1897 - พ.ศ. 1986)

### [[ราชวงศ์วาลัวส์-เบอร์กันดี]] (พ.ศ. 1986 - พ.ศ. 2025)

### [[ราชวงศ์ฮับส์บูร์ก]] (พ.ศ. 2025 - พ.ศ. 2243)

### [[ราชวงศ์บูร์บง]] (พ.ศ. 2243 - พ.ศ. 2255)

### [[ราชวงศ์วิตเตลส์บาค]] (พ.ศ. 2255 - พ.ศ. 2256)

### [[ราชวงศ์ฮับส์บูร์ก]] (พ.ศ. 2256 - พ.ศ. 2323)

### [[ราชวงศ์ลอร์แรน|ราชวงศ์ฮับส์บูร์ก-ลอร์แรน]] (พ.ศ. 2323 - พ.ศ. 2337)

## พระคู่ครองแห่งราชรัฐลักเซมเบิร์ก
### [[ราชวงศ์ออเรนจ์-นัสเซา]] (พ.ศ. 2358 - พ.ศ. 2433)

### [[ราชวงศ์นัสเซา-ไวล์บวร์ก]] (พ.ศ. 2433 - ปัจจุบัน)

## ดูเพิ่ม
* รายพระนามพระประมุขแห่งลักเซมเบิร์ก

ล
ร
หมวดหมู่:ราชวงศ์บูร์บง-ปาร์มา
หมวดหมู่:ประเทศลักเซมเบิร์ก
เซนต์เฮลิเยอร์

**เซนต์เฮลิเยอร์** (; เจอร์ซีย์: ; ) เป็นหนึ่งใน 12 แพริชของเจอร์ซีย์ และเป็นเมืองหลักของเจอร์ซีย์ซึ่งเป็นดินแดนของสหราชอาณาจักร มีพื้นที่ 10.6 ตารางกิโลเมตร มีประชากร 35,822 คน

## ภูมิอากาศ

## ประชากร
thumb|ภาพวาดเซนต์เฮลิเยอร์ใน ค.ศ. 1709
เซนต์เอลิเยอร์เป็นแพริชที่มีประชากรมากที่สุดในเจอร์ซีย์ โดยมีพลเมือง 33,522 คนตามสำมะโน ค.ศ. 2011

## อ้างอิง

## บรรณานุกรม
* *Balleine's History of Jersey*, Marguerite Syvret and Joan Stevens (1998) .
* *Jersey in Figures, 2003–2004*, published by the States of Jersey.

## แหล่งข้อมูลอื่น
* 

หมวดหมู่:เมืองหลวงในสหราชอาณาจักร
หมวดหมู่:เมืองหลวงในทวีปยุโรป
โกโลเนีย

thumbnail|250px|เมืองโกโลเนียมองลงมาจากบนเขา

**โกโลเนีย** () เป็นเมืองชายฝั่งและเป็นเมืองหลวงของรัฐโปนเปย์ซึ่งเป็นรัฐหนึ่งของประเทศไมโครนีเชีย ในอดีตเมืองนี้เคยเป็นเมืองหลวงของประเทศ ก่อนที่จะถูกแทนที่ด้วยปาลีกีร์ เมืองนี้มีพื้นที่ 1.5 ตารางกิโลเมตร มีประชากร 6,074 คนจากข้อมูลสำมะโนประชากรปี ค.ศ. 2010

## สภาพอากาศ





## อ้างอิง



หมวดหมู่:เมืองในประเทศไมโครนีเชีย
ก
พระสุธรรมาธิบดี (แสง ชุตินฺธโร)

**พระสุธรรมาธิบดี** หรือ **หลวงปู่แสง** นามเดิม **แสง ขุทรานนท์** ฉายา **ชุตินฺธโร** (10 มิถุนายน 2456 - 5 กุมภาพันธ์ 2559) เป็นพระราชาคณะเจ้าคณะรองฝ่ายธรรมยุติกนิกาย ชาวจังหวัดสุราษฎร์ธานี อดีตเจ้าอาวาสวัดธรรมบูชา และอดีตเจ้าคณะจังหวัดสุราษฎร์ธานี (ธรรมยุต)

## ประวัติ
พระสุธรรมาธิบดี มีนามเดิมว่า **แสง ขุทรานนท์** เกิดเมื่อวันที่ 10 มิถุนายน พ.ศ. 2456 ณ บ้านม่วงสองต้น ตำบลม่วงสองต้น อำเภอเมือง จังหวัดนครศรีธรรมราช  ท่านได้เข้าพิธีบรรพชา เมื่อปี พ.ศ. 2468 ที่วัดพระนคร อ.เมือง จ.นครศรีธรรมราช โดยมีพระรัตนธัชมุนี (แบน คณฺฐาภรโณ) วัดพระมหาธาตุวรมหาวิหาร เป็นพระอุปัชฌาย์ จนกระทั่งอายุครบ 20 ปีบริบูรณ์ ได้เข้าพิธีอุปสมบท ณ วัดชลเฉนียน อำเภอเมือง จังหวัดนครศรีธรรมราช โดยมีพระรัตนธัชมุนี เป็นพระอุปัชฌาย์ พระปลัดแดง วัดพระนคร เป็นพระกรรมวาจาจารย์ และพระครูพิศาลบริหารวัตร เป็นพระอนุสาวนาจารย์

พ.ศ. 2478 ท่านได้เดินทางไปศึกษาพระปริยัติธรรมที่กรุงเทพฯ ณ วัดราชาธิวาสราชวรวิหาร เมื่อครั้งพระธรรมวโรดม (เซ่ง อุตฺตโม) เป็นเจ้าอาวาส จนสอบได้นักธรรมชั้นเอกและเปรียญธรรม 5 ประโยค

พ.ศ. 2494 ท่านได้มอบหมายจากพระศาสนโศภน (ปลอด อตฺถการี) เจ้าอาวาสวัดราชาธิวาส ให้มาช่วยงานคณะสงฆ์ เนื่องจากพระธรรมวิโรจนเถร (พลับ ฐิติโก)  เจ้าอาวาสวัดธรรมบูชา เข้าสู่วัยชรา โดยได้รับหมายให้ปกครองสงฆ์ภายในวัด ท่านได้กำกับและปกครองด้วยหลักเมตตาธรรม เป็นที่พอใจของเจ้าอาวาส

## ตำแหน่งงานปกครองคณะสงฆ์
* พ.ศ. 2494 เป็นผู้ช่วยเจ้าอาวาสวัดธรรมบูชา 
* พ.ศ. 2494 เป็นสาธารณูปการ จังหวัดสุราษฎร์ธานี
* พ.ศ. 2495 เป็นผู้ช่วยเจ้าอาวาส 
* พ.ศ. 2495 เป็นเจ้าคณะอำเภอเมืองสุราษฎร์ธานี
* พ.ศ. 2499 เป็นเจ้าอาวาสวัดธรรมบูชา พระอารามหลวง และเป็นเจ้าคณะจังหวัดสุราษฎร์ธานี (ธรรมยุต)

## ลำดับสมณศักดิ์
* พ.ศ. 2483 ได้รับแต่งตั้งจากพระธรรมโกศาจารย์ (ปลอด อตฺถการี) ให้ดำรงตำแหน่งฐานานุกรมที่ *พระครูวินัยธรแสง ชุตินฺธโร*
* 5 ธันวาคม พ.ศ. 2494 เป็นพระครูสัญญาบัตรที่ *พระครูโชติธรรมวราภรณ์*
* 5 ธันวาคม พ.ศ. 2497 เป็นพระราชาคณะชั้นสามัญที่ *พระโชติธรรมวราภรณ์*
* 5 ธันวาคม พ.ศ. 2505 เป็นพระราชาคณะชั้นราชที่ *พระราชธรรมมุนี ตรีปิฎกธรรมภูสิต ธรรมิกคณิสสร บวรสังฆาราม คามวาสี*
* 5 ธันวาคม พ.ศ. 2517 เป็นพระราชาคณะชั้นเทพที่ *พระเทพสารสุธี ศรีวิสุทธินายก ตรีปิฎกบัณฑิต ยติคณิสสร บวรสังฆาราม คามวาสี*
* 5 ธันวาคม พ.ศ. 2536 เป็นพระราชาคณะชั้นธรรมที่ *พระธรรมธัชมุนี ศีลาจารวัตรวิมล โกศลวรกิจจานุกิจ โสภิตธรรมคุณาภรณ์ ยติคณิสสร บวรสังฆาราม คามวาสี*
* 5 ธันวาคม พ.ศ. 2551 ได้รับสถาปนาเป็นพระราชาคณะเจ้าคณะรองที่ *[[พระสุธรรมาธิบดี]] ปูชนียฐานประยุต มงคลวุฒคณาทร บวรศีลาจาร  ศาสนภารธุราทร ธรรมยุตติกคณิสสร บวรสังฆาราม คามวาสี*

## อ้างอิง
; เชิงอรรถ

; บรรณานุกรม

* 

แสง
หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:เจ้าอาวาส
หมวดหมู่:เจ้าคณะจังหวัด
หมวดหมู่:เปรียญธรรม 5 ประโยค
หมวดหมู่:ภิกษุจากจังหวัดนครศรีธรรมราช
หมวดหมู่:ภิกษุจากจังหวัดสุราษฎร์ธานี
หมวดหมู่:ผู้ได้รับพระราชทานรางวัลเสาเสมาธรรมจักร
หมวดหมู่:ผู้ได้รับปริญญากิตติมศักดิ์จากมหาวิทยาลัยมหามกุฏราชวิทยาลัย
หมวดหมู่:บุคคลจากอำเภอเมืองนครศรีธรรมราช
หมวดหมู่:บุคคลจากอำเภอเมืองสุราษฎร์ธานี
หมวดหมู่:ชาวไทยที่มีอายุเกิน 100 ปี
ข้าวเกรียบกุ้ง

200px|thumb|ข้าวเกรียบกุ้ง
**ข้าวเกรียบกุ้ง** เป็นขนมปังกรอบที่ทำจากแป้งและส่วนประกอบอาหารอื่นที่มักให้รสชาติ เป็นขนมที่ได้รับความนิยมในบางส่วนของเอเชียตะวันออกเฉียงใต้และเอเชียตะวันออก แต่ใกล้ชิดกับอินโดนีเซียและมาเลเซียที่สุด

## อ้างอิง

หมวดหมู่:อาหารจากข้าว
หมวดหมู่:อาหารทอดในน้ำมันท่วม
หมวดหมู่:อาหารว่าง
หมวดหมู่:อาหารเอเชียตะวันออกเฉียงใต้
หมวดหมู่:อาหารไทย
หมวดหมู่:อาหารมาเลเซีย
หมวดหมู่:อาหารอินโดนีเซีย
หมวดหมู่:ข้าวเกรียบ
ปาเลสไตน์ (แก้ความกำกวม)

**[[ปาเลสไตน์]]** เป็นภูมิภาคทางภูมิศาสตร์ในตะวันออกกลาง อาจหมายถึง
* ปาเลสไตน์ในอาณัติ (2463–2491), พื้นที่ในอาณัติชื่อปาเลสไตน์ และบริหารโดยอังกฤษ ครอบคลุมอดีตแคว้นซีเรียใต้ของจักรวรรดิออตโตมัน
* รัฐบาลปาเลสไตน์ล้วน, รัฐอาหรับปาเลสไตน์ ประกาศโดยสันนิบาตอาหรับเมื่อวันที่ 22 กันยายน 2491 และมีศูนย์กลางอำนาจในฉนวนกาซาที่อียิปต์ยึดครองอยู่ ถูกกลืนรวมกับสหสาธารณรัฐอาหรับในปี 2502
* องค์การปลดปล่อยปาเลสไตน์, องค์การผู้แทนของชาวปาเลสไตน์ ตั้งขึ้นในปี 2507 และภายหลังได้ชื่อ "ปาเลสไตน์" ในสหประชาชาติ
* ดินแดนปาเลสไตน์ หรือรู้จักกันในชื่อ "ดินแดนปาเลสไตน์ที่ถูกยึดครอง", คำที่ใช้กับเวสต์แบงก์และฉนวนกาซา
** รัฐปาเลสไตน์, รัฐที่ประกาศโดยองค์การปลดปล่อยปาเลสไตน์ในปี 2531 "ลับหลัง" โดยยัสเซอร์ อาราฟัต
** องค์การบริหารแห่งชาติปาเลสไตน์, องค์การปกครองที่ตั้งขึ้นเพื่อปกครองบางส่วนของดินแดนปาเลสไตน์ตั้งแต่ปี 2537
องค์การบริหารแห่งชาติปาเลสไตน์

**องค์การบริหารปาเลสไตน์** ( As-Sulṭah Al-Waṭaniyyah Al-Filasṭīniyyah) เป็นองค์การปกครองที่ตั้งขึ้นเพื่อปกครองเวสต์แบงก์และฉนวนกาซา เป็นผลของข้อตกลงกรุงออสโลปี 2537 นับแต่สถาปนา ได้มีการเปลี่ยนชื่อเป็น **องค์การบริหารแห่งชาติปาเลสไตน์** และในปี 2556 รัฐบาลฟาตาห์ที่นานาประเทศรับรองในเวสต์แบงก์เปลี่ยนชื่อตนเองเป็น**รัฐปาเลสไตน์** หลังการเลือกตั้งในปี 2549 และความขัดแย้งที่เกิดขึ้นตามมาระหว่างพรรคฟาตาห์และฮามาส อำนาจขององค์การฯ จึงขยายไปถึงเพียงเวสต์แบงก์

## อ้างอิง

หมวดหมู่:การเมืองปาเลสไตน์
หมวดหมู่:ชาตินิยมปาเลสไตน์
หมวดหมู่:ปาเลสไตน์
หมวดหมู่:องค์การบริหารแห่งชาติปาเลสไตน์
หมวดหมู่:รัฐบาลชั่วคราว
วัดหนองพลับ (จังหวัดสุรินทร์)

**วัดหนองพลับ** เป็นวัดประจำของหมู่บ้านพลับและบ้านค้อ ตำบลสนม อำเภอสนม จังหวัดสุรินทร์ เป็นจุดศูนย์รวมจิตใจของพี่น้องทั้ง 2 หมู่บ้านและยังเป็นที่ทำกิจกรรมต่าง ๆ ร่วมกันทั้ง 2 หมู่บ้าน มีที่ดินที่ตั้งวัดเนื้อที่ 7 ไร่ 70 ตารางวา อาณาเขต ทิศเหนือติดที่สวนนายริง พรมตวง และที่นายอุทัย ชัยงาม ทิศตะวันตกติดทางสาธารณประโยช์ ทิศใต้ติดถนนหลวง ทิศตะวันออกติดที่ดินนายบุญจันทร์ บุญเกลี้ยง มีที่ธรณีสงฆ์ จำนวน 1 แปลง เนื้อที่ 3 งาน (ที่ตั้งศูนย์สาธิตการตลาด)

## ประวัติ

วัดหนองพลับ ตั้งตามชื่อหมู่บ้าน และหนองน้ำ เริ่มดำเนินการก่อตั้ง ตั้งแต่ พ.ศ. 2505 โดยการริเริ่มของ ผู้ใหญ่ริง พรหมตวง กับพระอาจารย์หงษ์ ธัมมะจาโร พร้อมทั้งชาวบ้านพลับ บ้านค้อ ทุกคนได้ร่วมกันก่อตั้ง โดยครั้งแรกตั้งเป็นที่พักสงฆ์ อยู่กลางบ้าน เป็นศาลาหลังเดี่ยว จนถึง พ.ศ. 2508 จึงได้ย้ายออกมาตั้งที่อยู่ในปัจจุบัน ได้รับอนุญาตสร้างวัดเมื่อวันที่ 8 กันยายน พ.ศ. 2515 ได้รับอนุญาตตั้งวัดเมื่อวันที่ 29 พฤศจิกายน พ.ศ. 2517 และได้รับพระราชทาน วิสุงคามสีมา เมื่อวันที่ 2 กุมภาพันธ์ พ.ศ. 2538 เขตวิสุงคามสีมา กว้าง 20 เมตร ยาว 30 เมตร

หนองพลับ
กบหนังห้อย

**กบหนังห้อย** (; ) สัตว์ครึ่งบกครึ่งน้ำจำพวกกบชนิดหนึ่ง มีเอกลักษณ์เฉพาะตัวที่โดดเด่น

กบหนังห้อย จัดอยู่ในวงศ์ Leptodactylidae ซึ่งเป็นวงศ์กบที่มีจำนวนสมาชิกมาก นับเป็นวงศ์ใหญ่ กระจายพันธุ์ตั้งแต่อเมริกากลาง, แคริบเบียน จนถึงอเมริกาใต้

กบหนังห้อยมีลักษณะเด่น คือ มีผิวหนังที่ใหญ่มาก จนห้อยย้อยและพับโก่งตัวขึ้นอย่างเป็นระเบียบ ซึ่งผิวหนังที่พับย่นนี้มีเพื่อสำหรับหายใจในน้ำที่มีอุณหภูมิเย็นจัดและในระดับที่ลึก เนื่องจากเป็นกบที่พบเฉพาะทะเลสาบตีตีกากา ในประเทศโบลิเวีย ใกล้กับเทือกเขาแอนดีส ซึ่งเป็นทะเลสาบน้ำจืดที่ตั้งอยู่บนที่สูงถึง 3,800 เมตรจากระดับน้ำทะเล นับเป็นทะเลสาบแห่งหนึ่งที่ตั้งอยู่บนที่สูงแห่งหนึ่งของโลก ทำให้มีปริมาณออกซิเจนต่ำ และอุณหภูมิของน้ำเย็นยะเยือก ซึ่งผิวหนังที่พับย่นของกบหนังห้อยเป็นการปรับตัวเพื่อให้เข้ากับการอาศัยในสภาพแวดล้อมแห่งนี้ 

โดยภายในผิวหนังมีหลอดเลือดฝอยหนาแน่นมากเพื่อช่วยแลกเปลี่ยนออกซิเจน และมีลักษณะการว่ายน้ำแบบส่ายไปมาเพื่อให้น้ำปะทะกับผิวหนังให้มากที่สุดเพื่อหายใจ ปอดมีขนาดเล็กกว่ากบวงศ์อื่น ๆ ถึง 4 เท่า และมีปริมาณแมตาบอลิสซึมต่ำมากที่สุดชนิดหนึ่งของสัตว์ครึ่งบกครึ่งน้ำทั้งหมด 

กบหนังห้อยจะอาศัยเฉพาะอยู่แต่ในน้ำชั่วชีวิต นิ้วตีนทั้ง 4 ข้างมีพังผืดขนาดใหญ่มากเชื่อมต่อกัน จึงเป็นกบที่กระโดดไม่ได้ โดยปกติจะหลบซ่อนตัวอยู่ในกอพืชน้ำและสาหร่าย มีขนาดโตเต็มที่ราว 25-30 เซนติเมตร กบตัวเมียมีขนาดใหญ่กว่าตัวผู้หลายเท่า ซึ่งขนาดที่ใหญ่ที่สุด ถูกบันทึกไว้ในปี ค.ศ. 1973 โดย ฌาคส์ คุสโต นักสำรวจชาวฝรั่งเศสว่ายาวได้ถึง 2 ฟุต น้ำหนัก 2 ปอนด์ เมื่อยืดขาหลังออกเต็มที่ นับเป็นกบชนิดหนึ่งที่ใหญ่ที่สุดในโลก กบหนังห้อยเป็นสัตว์ที่ชาวอินคา ชนพื้นเมืองของทวีปอเมริกาใต้ใช้ปรุงเป็นยามาตั้งแต่อดีตจนถึงปัจจุบัน 

ปัจจุบัน สถานะของกบหนังห้อยอยู่ในสภาวะใกล้สูญพันธุ์เต็มที่ ซึ่งเป็นผลมาจากการประมงที่มากขึ้น และการเปลี่ยนแปลงของสภาพแวดล้อมที่รังสีอัลตราไวโอเลตที่สาดส่องมายังผิวน้ำทะเลสาบตีตีกากามากขึ้น ที่ทำให้กบตายได้เนื่องจากมีผิวหนังที่บอบบาง 
thumb|left|กบขนาดเล็ก ซึ่งหนังยังไม่ย่น
## อ้างอิง

## แหล่งข้อมูลอื่น
* In the Land of Giant Frogs

หมวดหมู่:สัตว์ที่พบในทวีปอเมริกาใต้
หมวดหมู่:สิ่งมีชีวิตเฉพาะถิ่น
พลู (พืช)

*

*'พลู''' () เป็นพืชชนิดหนึ่ง อยู่ในวงศ์พริกไทย (Piperaceae)

พลูเป็นไม้เลื้อย ที่ข้อมีรากสั้น ๆ  ออกรอบข้อใช้เกาะติดไม้ใหญ่ มีเนื้อไม้ขนาดเล็กจึงไม่จัดเป็นไม้ยืนต้น มีข้อและปล้องชัดเจน  ใบเดี่ยวติดกับลำต้น ใบเรียงตัวแบบสลับ ลักษณะของใบแหลมคล้ายใบโพ ผิวใบมัน ดอกออกรวมกันเป็นช่อแน่น ปลูกโดยใช้ลำต้นปักชำ ขึ้นง่าย เป็นพืชพื้นเมืองของภูมิภาคเอเชียใต้จนถึงเอเชียตะวันออกเฉียงใต้

ใบของพลูนั้นมีรสเผ็ดร้อน เป็นที่รู้จักกันดีว่านิยมนำมาทากับปูนแดงเคี้ยวร่วมกับหมาก โดยเฉพาะในคนรุ่นก่อน ๆ ซึ่งส่วนใหญ่จะใช้ใบพลูที่มีสีเขียวเข้มมากกว่าใบที่สีออกเหลืองทอง นอกจากนี้แล้วยังใช้ในพิธีมงคลเป็นเครื่องเซ่นไหว้ การทำเครื่องบายศรีสู่ขวัญ 

คุณค่าทางสารอาหารของพลู ประกอบด้วยน้ำมันหอมระเหย ได้แก่ ชาวิคอล, ยูจินอล, เบตาซิโตสเตอรอล และซินีออล เป็นต้น

นอกจากนี้ยังใช้เป็นสมุนไพรแก้ลมพิษ รักษาอาการคัน ในใบพลูมีสารยูจีนอลและชาวิคอล มีฤทธิ์เป็นยาชาและช่วยกระตุ้นการไหลเวียนของโลหิต และยับยั้งการเจริญเติบโตของเชื้อโรคหลายชนิด จึงมีประโยชน์ในการระงับอาการคันและเจ็บปวดเนื่องจากแมลงกัดต่อย ช่วยฆ่าและยับยั้งการเจริญเติบโตของเชื้อแบคทีเรียที่เป็นสาเหตุของวัณโรคและเชื้อหนอง และมีฤทธิ์ต้านเชื้อราที่เป็นสาเหตุของโรคผิวหนังและกลาก และพบว่าน้ำมันพลูสามารถฆ่าพยาธิไส้เดือนได้ สารเบตาสเตอรอล มีฤทธิ์แก้แพ้ แก้อักเสบ นอกจากนี้ พลูยังมีสรรพคุณใช้แก้การอักเสบของเยื่อจมูกและคอ แก้กลาก แก้ฮ่องกงฟุต แก้คัน แก้ลมพิษ ลนไฟนาบท้องเด็ก แก้ปวดท้องและแก้ลูกอัณฑะยาน เป็นต้น 
thumb|left|150px|พลูขึ้นพันรอบไม้ยืนต้น

มีการปลูกพลูกันเป็นพืชเศรษฐกิจในประเทศไทย โดยเฉพาะที่ตลาดพลู ฝั่งธนบุรี เริ่มจากชาวอิสลามที่อาศัยอยู่ ณ ที่แห่งนี้มาตั้งแต่ต้นยุครัตนโกสินทร์ จนกลายมาเป็นแหล่งค้าขายพลูแหล่งใหญ่ จนกระทั่งได้ขยายไปยังชาวไทยและชาวจีนด้วย แม้ปัจจุบันความนิยมกินหมากและพลูจะลดน้อยลงไปตามกาลเวลา แต่ก็ยังคงมีพื้นที่ปลูกพลูอยู่

## อ้างอิง

## แหล่งข้อมูลอื่น

หมวดหมู่:วงศ์พริกไทย
หมวดหมู่:สมุนไพรไทย
หมวดหมู่:พืชที่ใช้ในอายุรเวท
หมวดหมู่:ไม้เลื้อย
การนอนไม่หลับ

**การนอนไม่หลับ** () เป็นความผิดปกติของการนอนหลับซึ่งไม่สามารถนอนหลับหรือนอนหลับได้ไม่นานเท่าที่ต้องการ แม้บางครั้งคำนี้ใช้อธิบายความผิดปกติที่แสดงโดยหลักฐานการนอนหลับที่ถูกรบกวนทางผลตรวจการนอนหลับ แต่การนอนไม่หลับมักนิยามโดยการที่ผู้ป่วยตอบคำถามใดคำถามหนึ่งนี้ว่าใช่ ได้แก่ "คุณประสบความลำบากในการนอนหลับหรือไม่" หรือ "คุณมีความลำบากในการนอนหลับหรือนอนหลับต่อไปหรือไม่"

ดังนั้นจึงมักถือว่าการนอนไม่หลับเป็นทั้งอาการและอาการแสดงของโรคที่ทำให้ประสบความลำบากในการนอนให้หลับหรือการคงการนอนหลับและคุณภาพของการนอนหลับเอาไว้ ซึ่งอาจเป็นโรคที่เกี่ยวกับการนอนโดยเฉพาะ (sleep disorder) หรือโรคจิตเวช หรือโรคอื่น ๆ ทางการแพทย์ก็ได้ ผู้ที่นอนไม่หลับมักจะมีความผิดปกติในการทำกิจวัตร (functional impairment) ยามตื่น การนอนไม่หลับสามารถเกิดได้ในทุกวัย แต่พบมากในผู้สูงอายุ การนอนไม่หลับสามารถเกิดได้ระยะสั้น (อาจนาน 3 สัปดาห์) หรือระยะยาว (เกิด 3–4 สัปดาห์) ซึ่งสามารถนำไปสู่ปัญหาด้านความจำ ภาวะซึมเศร้า ความหงุดหงิดและเพิ่มความเสี่ยงโรคหัวใจและอุบัติเหตุที่เกี่ยวข้องกับรถยนต์

การนอนไม่หลับสามารถแบ่งเป็นการนอนไม่หลับปฐมภูมิและทุติยภูมิ หรือ ทั้งสองอย่างพร้อมกัน การนอนไม่หลับปฐมภูมิเป็นความผิดปกติของการนอนหลับที่ไม่มีสาเหตุทางการแพทย์ จิตเวชหรือสิ่งแวดล้อม ซึ่งอธิบายว่ามีอาการหลับยากยาวนาน (prolonged sleep onset latency) การรบกวนการคงการนอนหลับ (sleep maintenance) หรือประสบการนอนหลับไม่สดชื่น (non-refreshing sleep)

## อ้างอิง

หมวดหมู่:ความผิดปกติของการนอนหลับ
หมวดหมู่:การวินิจฉัยจิตเวช
ความผิดปกติทางจิต

**ความผิดปกติทางจิต** หรือ **การป่วยทางจิต** หรือ **จิตพิการ** เป็นรูปแบบทางจิตวิทยาหรือวิกลภาพ ซึ่งอาจสะท้อนออกมาทางพฤติกรรม ที่โดยทั่วไปเกี่ยวข้องกับความทุกข์ทรมาน (distress) หรือความพิการ และไม่ถูกมองว่าเป็นส่วนหนึ่งของพัฒนาการปกติของวัฒนธรรมของบุคคล ความผิดปกติทางจิตโดยทั่วไปนิยามโดยการรวมว่าบุคคลรู้สึก กระทำ คิดหรือรับรู้อย่างไร ซึ่งอาจเกี่ยวข้องกับบริเวณใดบริเวณหนึ่งหรือการทำหน้าที่ของสมองหรือระบบประสาทส่วนที่เหลือ มักในบริบททางสังคม การยอมรับและการเข้าใจภาวะสุขภาพจิตเปลี่ยนแปลงไปตามกาลเวลาและวัฒนธรรม และยังมีข้อแตกต่างในการนิยาม ประเมินและจำแนกอยู่บ้าง แม้เกณฑ์แนวปฏิบัติมาตรฐานจะใช้กันอย่างกว้างขวางก็ตาม ในหลายกรณี ดูเหมือนจะมีความต่อเนื่องระหว่างสุขภาพจิตและการป่วยทางจิต ทำให้การวินิจฉัยซับซ้อน ตามข้อมูลขององค์การอนามัยโลก ประชาชนกว่าหนึ่งในสามในประเทศส่วนใหญ่รายงานปัญหาที่เกิดขึ้นช่วงใดช่วงหนึ่งในชีวิตของเขา ซึ่งเข้าเกณฑ์การวินิจฉัยประเภทความผิดปกติทางจิตที่พบทั่วไปหนึ่งชนิดหรือมากกว่า

สาเหตุของความผิดปกติทางจิตมีหลากหลายและไม่ชัดเจนในบางกรณี และหลายทฤษฎีอาจรวมเอาการค้นพบจากหลายสาขาเข้าด้วยกัน มีการบริหารอยู่ในโรงพยาบาลจิตเวชหรือในชุมชน และการประเมินกระทำโดยจิตแพทย์ นักจิตวิทยาคลินิก และนักสังคมสงเคราะห์คลินิก โดยใช้หลายวิธี แต่มักอาศัยการสังเกตและการถาม ผู้เชี่ยวชาญด้านสุขภาพจิตจำนวนมากเป็นผู้ให้การรักษาทางคลินิก จิตบำบัดและการเยียวยาจิตเวชเป็นสองทางเลือกหลักในการรักษา เช่นเดียวกับการแทรกแซงทางสังคม การสนับสนุนจากเพื่อนและการช่วยเหลือตนเอง ในกรณีส่วนน้อยอาจมีการกักขังโดยไม่สมัครใจหรือการรักษาโดยไม่สมัครใจ ตามที่กฎหมายอนุญาต การประทับตราทางสังคม (social stigma) และการเลือกปฏิบัติเพราะสภาพจิต (mentalism หรือ sanism) สามารถซ้ำเติมความทุกข์ทรมานและความพิการที่เกี่ยวข้องกับความผิดปกติทางจิต (หรือที่ถูกวินิจฉัยหรือตัดสินว่ามีความผิดปกติทางจิต) นำไปสู่ขบวนการทางสังคมจำนวนมากที่พยายามเพิ่มความเข้าใจและคัดค้านการกีดกันทางสังคม ปัจจุบันการป้องกันปรากฏในยุทธศาสตร์สุขภาพจิตบ้างแล้ว

## อ้างอิง

ความผิดปกติทางจิต
หมวดหมู่:จริยธรรมทางการแพทย์
หมวดหมู่:จิตวิทยาอปกติ
หมวดหมู่:จิตพยาธิวิทยา
หมวดหมู่:การวินิจฉัยจิตเวช
หมวดหมู่:การประเมินจิตเวช
ฝันร้าย

[thumb|''ฝันร้าย'', ภาพวาดโดย[เฮนรีฟูลี (1802).]]
**ฝันร้าย** () เป็นความฝันไม่น่าอภิรมย์ที่สามารถทำให้เกิดการตอบสนองทางอารมณ์เชิงลบอย่างรุนแรงจากจิต ที่โดยทั่วไปมักเป็นความกลัวหรือสยอง แต่ยังรวมถึงความสิ้นหวัง ความวิตกกังวลและความเศร้าใหญ่หลวงด้วย ความฝันอาจมีสถานการณ์อันตราย ไม่สบาย ความกลัวทางจิตหรือทางกาย ผู้ที่ฝันร้ายโดยทั่วไปมักตื่นขึ้นโดยความทุกข์ทรมานและอาจไม่สามารถกลับไปนอนหลับได้เป็นระยะเวลานาน 

ฝันร้ายสามารถเกิดจากสาเหตุทางกายภาพ เช่น การนอนหลับในที่ตำแหน่งที่ไม่สบายหรือติดขัด มีไข้ หรือสาเหตุทางจิตวิทยา เช่น ความเครียด ความวิตกกังวลและการย่อยอนุพันธ์ฝิ่น (opioid drugs) ที่ใช้ในยาแก้ปวด เช่น ออกซิโคโดนและไฮโดรโคโดน ก็ได้ การรับประทานก่อนเข้านอน ซึ่งเพิ่มเมแทบอลิซึมของร่างกายและกิจกรรมของสมอง ก็สามารถเป็นตัวกระตุ้นให้เกิดฝันร้ายได้ ฝันร้ายกลับเป็นซ้ำที่สามารถรบกวนรูปแบบการนอนหลับและเป็นเหตุของการนอนไม่หลับอาจต้องการความช่วยเหลือทางการแพทย์

## อ้างอิง

หมวดหมู่:การนอน
หมวดหมู่:การวินิจฉัยจิตเวช
หมวดหมู่:ฝัน
อาวียองซ์

หมวดหมู่:บริษัทขายตรง

**อาวียองซ์** () เป็นชื่อของบริษัทผลิตภัณฑ์สุขภาพและความงาม โดยมุ่งเน้นผลิตภัณฑ์ส่วนใหญ่ไปที่กลุ่มผู้บริโภคหญิง มีการดำเนินการในหลายประเทศทั่วโลก ประกอบด้วย เอเซียตะวันออกเฉียงใต้, ประเทศแถบตะวันออกกลาง และ ละตินอเมริกา โดยมีวิธีการดำเนินธุรกิจแตกต่างไปตามพื้นที่และการรองรับของตลาด อาวียองซ์ ในประเทศไทย ดำเนินธุรกิจขายตรงด้วยระบบการตลาดหลายชั้น (Multi Level Marketing : MLM) ภายใต้การบริหารของบริษัท ยูนิลีเวอร์ ไทย จำกัด

อาวียองซ์ เป็นบริษัทในเครือของ Unilever ภายใต้การดำเนินการของภาคธุจกิจผลิตภัณฑ์ชั้นสูง โดยมุ่งเน้นขายผลิตภัณฑ์เพื่อสุขภาพ และความงามระดับสูงเป็นหลักเท่านั้น

## ยูนิลีเวอร์ อาวียองซ์

### ประวัติ
เนื่องด้วยกระแสการเปลี่ยนแปลงของตลาดในช่วงนั้น ในปี พ.ศ. 2543 (ค.ศ. 2000) ทางบริษัทยูนิลีเวอร์จึงได้ขยายธุรกิจขายตรงสู่ระบบการตลาดแบบเครือข่าย Network Marketing ด้วยตราสินค้า อาวียองซ์ ภายใต้การบริหารงานของบริษัทยูนิลิเวอร์ ไทย เทรดดิ้งส์ จำกัด โดยมีประเทศไทยเป็นสำนักงานใหญ่ และจะขยายตลาดเข้าสู่สมาพันธ์อาเซียน และทั่วโลกต่อไป

## อาวียองซ์ประเทศไทย
อาวียองซ์ได้ถือกำเนิดขึ้นครั้งแรกในอาเซียนที่ประเทศไทย ภายใต้การบริหารและดำเนินการของภาคผลิตภัณฑ์ชั้นสูง บริษัท Unilever ไทย โฮลดิ้ง จำกัด กล่าวคือตลาดของอาวียองซ์ในอาเซียน มีประเทศไทยเป็นฐานการผลิต และเป็นตลาดหลักของภูมิภาค

## แหล่งข้อมูลอื่น
* เว็บไซต์อย่างเป็นทางการของ ยูนิลีเวอร์ ประเทศไทย 
* เว็บไซต์อย่างเป็นทางการของ อาวียองซ์ ประเทศไทย 
* เว็บไซต์รีวิวสินค้าอาวียองซ์

## อ้างอิง
ปูเอร์โตวิเลียมส์

**ปูเอร์โตวิเลียมส์** () เป็นเมืองท่าแห่งหนึ่งของประเทศชิลี ตั้งอยู่บนเกาะนาบารีโนและหันหน้าเข้าสู่ช่องแคบบีเกิล เป็นเมืองหลักของจังหวัดอันตาร์ติกาชิเลนาซึ่งเป็นหนึ่งในสี่จังหวัดที่ประกอบขึ้นเป็นแคว้นมากายาเนสและลาอันตาร์ตีกาชิเลนา และเป็นศูนย์กลางการปกครองร่วมของเทศบาลชิเลียนแอนตาร์กติกเทร์ริทอรีและเทศบาลกาโบเดออร์โนส มีประชากร 2,874 คนซึ่งได้แก่ทหารเรือและพลเรือนทั่วไป แหล่งข้อมูลและสื่อหลายแห่งถือว่าปูเอร์โตวิเลียมส์เป็นเมืองที่อยู่ทางตอนใต้สุดของโลก

ปูเอร์โตวิเลียมส์ตั้งชื่อตามชื่อของจอห์น วิลเลียมส์ วิลสัน นายทหารเรือผู้ก่อตั้งฟูเอร์เตบุลเนสซึ่งเป็นนิคมแห่งแรกในช่องแคบมาเจลลันเมื่อปี ค.ศ. 1587 เดิมเมืองนี้มีชื่อเรียกว่า "ปูเอร์โตโตลุยซา" และทำหน้าที่เป็นฐานทัพเรือเป็นหลักนับตั้งแต่ได้รับการก่อตั้งขึ้นเมื่อปี ค.ศ. 1953 แต่ปัจจุบันจำนวนทหารเรือที่อาศัยอยู่ในปูเอร์โตวิเลียมส์กลับลดลง ในขณะที่จำนวนพลเรือนทั่วไปได้เพิ่มขึ้นแทน ในช่วงไม่กี่ปีที่ผ่านมา การท่องเที่ยวเริ่มเข้ามามีบทบาทสำคัญในกิจกรรมทางเศรษฐกิจของเมืองมากขึ้น นอกจากนี้ มหาวิทยาลัยมากายาเนสยังมีศูนย์การศึกษาแห่งหนึ่งอยู่ในปูเอร์โตวิเลียมส์ด้วย

## สภาพอากาศ

## อ้างอิง

## แหล่งข้อมูลอื่น

*Information from the Chilean Tourism Service regarding activities in Puerto Williams and Cabo de Hornos National Park 
*Spanish WP on Commune of Cabo de Hornos
*Puerto Williams and Commune of Cabo de Hornos official website 
*Official website of Puerto Williams 
*Prensa Antártica - News of the Antártica Chilena Province
*Museo Antropológico Martín Gusinde  

หมวดหมู่:เมืองในประเทศชิลี
หมวดหมู่:แคว้นมากายาเนส
ช้างป่าแอฟริกา

**ช้างป่าแอฟริกา** (; ) เป็นช้างชนิดหนึ่ง เดิมเคยถูกจัดให้เป็นชนิดเดียวกันกับช้างพุ่มไม้แอฟริกา (*L. africana*) โดยใช้ชื่อว่า *L. africana cyclotis* จนกระทั่งในปี ค.ศ. 2010 หลักฐานทางการศึกษาทางดีเอ็นเอพบว่าเป็นคนละชนิดกัน จึงแยกออกเป็นชนิดต่างหาก ถือเป็นสัตว์จำพวกช้าง 1 ใน 3 ชนิดที่ยังคงดำรงเผ่าพันธุ์มาจนถึงปัจจุบัน

ช้างป่าแอฟริกามีลักษณะคล้ายกับช้างพุ่มไม้แอฟริกา แต่มีขนาดเล็กกว่าพอสมควร มีใบหูเล็กและกลมกว่า งาเรียวยาวและตรงกว่า บางตัวอาจชี้ลงพื้น เท้าหน้ามี 5 นิ้ว เท้าหลังมี 4 นิ้ว ตัวเมียมีน้ำหนักราว 2 ตัน มีความสูงราว 3 เมตร ตัวผู้มีขนาดโตกว่าเล็กน้อย ถิ่นอาศัยมักอยู่ตามป่าทึบสลับทุ่งหญ้าตอนกลางและทางตะวันตกของทวีปแอฟริกา ซึ่งพบได้แคบกว่าช้างพุ่มไม้แอฟริกา เข้าสู่วัยเจริญพันธุ์เมื่ออายุได้ 8–11 ปี ระยะเวลาตั้งท้องนาน 18–22 เดือน ลูกช้างแรกคลอดหนักประมาณ 50–100 กิโลกรัม มีความสูง 80–100 เซนติเมตร ต้องการอาหารวันละ 60–120 กิโลกรัม น้ำวันละ 60–120 ลิตร อาหารที่ชอบ คือ ใบไม้, หญ้าแห้ง และรากไม้ 

ช้างป่าแอฟริกาเคยถูกเรียกว่าเป็น "ช้างแคระ" เนื่องจากมีขนาดใหญ่เต็มที่มีน้ำหนักเพียง 900 กิโลกรัม (1,980 ปอนด์) เท่านั้น พบในลุ่มน้ำคองโก โดยนักสัตว์ประหลาดวิทยา ในขณะนั้นใช้ชื่อว่า *Loxodonta pumilio*

นอกจากนี้แล้ว ช้างป่าแอฟริกาในอดีตเคยถูกใช้เป็นช้างศึกของฮันนิบาล แม่ทัพแห่งคาร์เทจ ในสงครามพิวนิคกับโรมัน ในการเดินทางผ่านเทือกเขาแอลป์  งาช้างป่าแอฟริกามีสีชมพูนวลสวยกว่างาช้างพุ่มไม้แอฟริกา จึงมีราคาซื้อขายแพงกว่า โดยอยู่ที่คู่ละ 90,000 ดอลลาร์สหรัฐในปัจจุบัน

## อ้างอิง

## แหล่งข้อมูลอื่น

*
*African Forest Elephant Foundation
*WCS.org: Forest Elephant Program
*ARKive .org: Images and movies of the forest elephant (''Loxodonta cyclotis'')
*BBC Wildlife Finder - video clips from the BBC archive
*PBS Nature: Tracking Forest Elephants 
*Elephant Information Repository  — *in-depth resource on elephants*.
*AWF.org: African Forest Elephant — *photos and info*.

หมวดหมู่:ช้าง
หมวดหมู่:สัตว์ที่พบในทวีปแอฟริกา
กุสตาวียา (แซ็ง-บาร์เตเลมี)

**กุสตาวียา** () เป็นเมืองหลวงของแซ็ง-บาร์เตเลมี ซึ่งเป็นดินแดนของประเทศฝรั่งเศส มีประชากร 2,300 คน ชื่อของเมืองตั้งขึ้นตามพระนามของกษัตริย์กุสตาฟแห่งสวีเดน

## แหล่งข้อมูลอื่น

; รัฐบาล
*Collectivity of Saint Barthélemy (Official government website) 
*Comité Territorial du Tourisme (Tourism board website) 
*Gustavia Harbor/Port de Gustavia (Official website) 
; ข้อมูลทั่วไป
*Saint Barthelemy. *[[The World Factbook]]*. Central Intelligence Agency.
*

หมวดหมู่:เมืองหลวงในเขตแคริบเบียน
หมวดหมู่:เลสเซอร์แอนทิลลีส
หมวดหมู่:เมืองในประเทศฝรั่งเศส
มารีโก (แซ็ง-มาร์แต็ง)

**มารีโก** () เป็นเมืองหลวงของแซ็ง-มาร์แต็ง ซึ่งเป็นดินแดนของประเทศฝรั่งเศส มีประชากร 5,700 คน

## สภาพอากาศ
มารีโกมีสภาพภูมิอากาศแบบทุ่งหญ้าสะวันนา (เคิพเพิน *Aw*) ที่มีสภาพอากาศอุ่นมากถึงร้อนและชื้นทั้งปี

## อ้างอิง

## แหล่งข้อมูลอื่น
* 
* Saint Martin  Tourist Guide
* www.geographia.com, St Martin

หมวดหมู่:เมืองหลวงในเขตแคริบเบียน
หมวดหมู่:เมืองในประเทศฝรั่งเศส
อาตาฟู

300px|thumb|รุ่งอรุณในถนนสายหลัก

**อาตาฟู** () เป็นเกาะปะการังรูปวงแหวนในโตเกเลา ในภาคใต้ของ มหาสมุทรแปซิฟิก ห่างจากซามัวไปทางทิศเหนือ 500 กิโลเมตร มีพื้นที่ 2.5 ตารางกิโลเมตร ที่นี่เป็นเกาะที่ใหญ่ที่สุดของทั้งสามเกาะในโตเกเลา และประกอบด้วย เกาะปะการัง โดยรอบทะเลสาบกลางซึ่งมีพื้นที่ 15 ตารางกิโลเมตร ที่นี่ตั้งอยู่ห่างออกไป 800 กิโลเมตรทางทิศใต้ของเส้นศูนย์สูตรที่ 8 ° 35 'South, 172 ° 30' เวสต์ 

## อ้างอิง

## แหล่งข้อมูลอื่น

*History and map 
*Satellite image 

หมวดหมู่:โตเกเลา
หมวดหมู่:เกาะที่เป็นข้อพิพาทในอดีต
ฟิลิปส์บืร์ค

**ฟิลิปส์บืร์ค** () เป็นเมืองหลวงของซินต์มาร์เติน ซึ่งเป็นดินแดนในทะเลแคริบเบียนของราชอาณาจักรเนเธอร์แลนด์  เมืองนี้มีประชากร 1,894 คน

## ภูมิอากาศ
ฟิลิปส์บืร์คมีสภาพภูมิอากาศแบบทุ่งหญ้าสะวันนา (เคิพเพิน *Aw*) และแห้งแล้งกว่าพื้นที่ส่วนใหญ่ของแคริบเบียนตะวันออกเฉียงเหนือเนื่องจากพื้นที่อับฝนจากภูเขาของเกาะ ทำให้ลมค้าทางตะวันออกเฉียงเหนือไม่พัดมา เดือนที่แห้งแล้งที่สุดอยู่ในช่วงมกราคมถึงกรกฎาคม และชื้นที่สุดในเดือนกันยายนถึงพฤศจิกายน

## อ้างอิง

## แหล่งข้อมูลอื่น

*Philipsburg Jubilee Library, Public Library of St. Maarten 

หมวดหมู่:เมืองหลวงในเขตแคริบเบียน
หมวดหมู่:เมืองในประเทศเนเธอร์แลนด์
แซ็ง-ปีแยร์

**แซ็ง-ปีแยร์** () เป็นเมืองหลวงของแซ็งปีแยร์และมีเกอลง ซึ่งเป็นดินแดนโพ้นทะเลของประเทศฝรั่งเศสมีประชากร 5,394 คนเมื่อเดือนกรกฎาคม ค.ศ. 2019

## เมืองพี่น้อง
* 20px|France Port-en-Bessin-Huppain (ประเทศฝรั่งเศส), ตั้งแต่ ค.ศ. 1976

## รูปภาพ


ไฟล์:Place du General de Gaulle square, St Pierre.JPG|จัตุรัสชาร์ล เดอ โกล
ไฟล์:Cathedral in St Pierre.JPG|วิหารในแซ็ง-ปีแยร์ 
ไฟล์:Cannons that Defended the Harbour Against The English.JPG|ประภาคารในแซ็ง-ปีแยร์
ไฟล์:Arena For That Basque Game St Pierre.JPG|Fronton Zazpiak Bat arena


## อ้างอิง

## แหล่งข้อมูลอื่น

* Official website 
* Tourism and Travel Resources for St Pierre & Miquelon

ซแซ็ง-ปีแยร์
หมวดหมู่:เมืองในประเทศฝรั่งเศส
การพูดติดอ่าง

**การพูดติดอ่าง** () เป็นความผิดปกติของการพูดที่กระแสคำพูดสะดุดเพราะพูดซ้ำ (repetition) และลาก (prolongation) เสียง พยางค์ คำหรือวลีให้ยาวโดยมิได้ตั้งใจ เช่นเดียวกับการหยุดเงียบ (silent pause) หรือการติดขัด (block) ซึ่งบุคคลที่พูดติดอ่างไม่สามารถเปล่งเสียงออกมาได้ โดยมิได้ตั้งใจ คำว่า "การพูดติดอ่าง" เกี่ยวข้องกับการพูดซ้ำโดยมิได้ตั้งใจมากที่สุด แต่ยังรวมถึงการลังเล (hesitation) ผิดปกติหรือหยุดก่อนพูด และการลากเสียงบางอย่าง ซึ่งปกติเป็นสระและกึ่งสระ ให้ยาวผิดปกติ สำหรับหลายคนที่พูดติดอ่าง การพูดซ้ำเป็นปัญหาหลัก การติดขัดและการลากเสียงยาวโดยมิได้ตั้งใจเป็นกลไกที่เกิดจากการเรียนรู้เพื่อซ่อนการพูดซ้ำ เพราะความกลัวการพูดซ้ำในที่สาธารณะมักเป็นสาเหตุหลักของความไม่สบายใจทางจิตวิทยา คำว่า "การพูดติดอ่าง" หมายความถึงความรุนแรงหลายระดับ มีตั้งแต่อุปสรรคที่สังเกตได้เพียงเล็กน้อยไปจนถึงอาการรุนแรงจนไม่สามารถสื่อสารทางปากได้อย่างมีประสิทธิภาพ

ผลกระทบของการพูดติดอ่างต่อการทำหน้าที่และสถานะอารมณ์ของบุคคลอาจรุนแรงได้ ซึ่งอาจรวมถึงความกลัวที่จะต้องออกเสียงสระหรือพยัญชนะบางตัว ความกลัวว่าจะถูกจับได้ว่าพูดติดอ่างในสถานการณ์ทางสังคม การแยกตัวด้วยตนเอง วิตกกังวล เครียด อับอายหรือรู้สึก "เสียการควบคุม" ระหว่างการพูด การพูดติดอ่างบางครั้งหลายคนเข้าใจว่าเกี่ยวข้องกับความวิตกกังวล แต่แท้จริงแล้วหามีความสัมพันธ์กันไม่ การพูดติดอ่างมิได้สะท้อนสติปัญญาแต่อย่างใด

การพูดติดอ่างโดยทั่วไปไม่เป็นปัญหากับการผลิตเสียงพูดทางกายภาพ หรือการเรียบเรียงความคิดเป็นคำพูด ความประหม่าและความเครียดเรื้อรังอาจกระตุ้นให้เกิดการพูดติดอ่างในบุคคลที่มีใจโน้มเอียง และการอยู่ด้วยความพิการที่ถูกตีตรา (stigmatized disability) อย่างสูงสามารถทำให้เกิดความวิตกกังวลและการรับรู้หรือเผชิญปัญหาความเครียด (allostatic stress load) สูง คือ อาการประสาทและความเครียดเรื้อรัง ที่ลดปริมาณความเครียดเฉียบพลันที่กระตุ้นให้เกิดการพูดติดอ่างในบุคคลที่พูดติดอ่าง ทำให้ปัญหาในรูประบบผลป้อนกลับทางบวกเลวลง มีการเสนอให้ใช้คำว่า "อาการพูดติดอ่าง" (Stuttered Speech Syndrome) กับสภาวะนี้ อย่างไรก็ดี ความเครียด ทั้งเฉียบพลันและเรื้อรัง ไม่ได้สร้างความโน้มเอียงรับโรคการพูดติดอ่างแต่อย่างใด

ความผิดปกตินี้แปรผัน หมายความว่า ในสถานการณ์หนึ่ง ๆ เช่น ขณะพูดทางโทรศัพท์ การพูดติดอ่างอาจรุนแรงหรือเป็นน้อยกว่าเดิมก็ได้ ขึ้นอยู่กับระดับความวิตกกังวลที่เชื่อมโยงกับกิจกรรมนั้น แม้จะยังไม่ทราบสมุฏฐานแน่ชัดหรือสาเหตุของการพูดติดอ่าง แต่คาดว่าทั้งพันธุศาสตร์และประสาทสรีรวิทยาจะมีผล มีเทคนิคการรักษาและการแก้ไขการพูดจำนวนมากซึ่งอาจช่วยเพิ่มความคล่องในบางคนที่พูดติดอ่างถึงขั้นที่หูที่ไม่ผ่านการฝึกไม่สามารถระบุปัญหาได้ อย่างไรก็ดี ปัจจุบันยังไม่มีทางรักษาความผิดปกติถึงแก่น

## อ้างอิง


หมวดหมู่:ความผิดปกติทางพฤติกรรม
หมวดหมู่:การวินิจฉัยจิตเวช
หมวดหมู่:ความผิดปกติทางการพูด
การแคะจมูก

**การแคะจมูก** เป็นการกระทำเพื่อดึงขี้มูกหรือสิ่งแปลกปลอมออกจากจมูกด้วยนิ้วมือ

## ความเสี่ยงทางการแพทย์
ความเสี่ยงอาจรวมถึงความหลากหลายของแบคทีเรียในจมูก (nose flora) เพิ่มขึ้น หรือการตกเลือดกำเดาเป็นบางครั้ง การแคะจมูกกรณีหนึ่งส่งผลให้เกิดการแทงทะลุผนังกั้นช่องจมูกและ ethmoidectomy เกิดเอง อย่างไรก็ดี การแคะจมูกไม่ควรกระทบต่อสัมผัสกลิ่น เพราะโพรงจมูกซึ่งมีประสาทรับกลิ่นอยู่นั้นสูงเกินเอื้อมถึง

## อ้างอิง

หมวดหมู่:นิสัย
หมวดหมู่:นาสิกวิทยา
คอนราด เบน

thumb|right|180px|เบนในปี 1975
**คอนราด เอส. เบน** (4 กุมภาพันธ์ 1923 - 14 มกราคม 2013) เป็นนักแสดงชาวแคนาดาอเมริกัน เขาเป็นที่รู้จักดีในฐานะฟิลลิปดรัมมอนด์ในจังหวะ *[[Diff'rent Strokes]]*. อาเธอร์ฮาร์มอนม้อด เบนมีพี่ชายฝาแฝด

เบนเกิดเมื่อวันที่ 4 กุมภาพันธ์ 1923 ในเลทบริดจ์, อัลเบอร์ต้า, แคนาดา เบนอาศัยอยู่ในอพาร์ตเมนต์ใน Livermore, California เบนแต่งงานกับโมนิกาสโลนจาก 1945 จนกระทั่งเธอตายในปี 2009 พวกเขามีลูกสามคนด้วยกัน เบนเสียชีวิต 14 มกราคม 2013 ในบ้านใน Livermore, California จากสาเหตุตามธรรมชาติของเขาอายุ 89.

## อ้างอิง
* 

## เว็บไซต์อื่น ๆ

* 

หมวดหมู่:บุคคลฝาแฝด
หมวดหมู่:นักแสดงฝาแฝดเหมือน
หมวดหมู่:นักแสดงอเมริกัน
หมวดหมู่:นักแสดงแคนาดา
สมหมาย สกุลเมตตา

**สมหมาย สกุลเมตตา** เป็นโปรโมเตอร์มวยไทยผู้มีชื่อเสียง ซึ่งได้ทำการจัดรายการใหญ่ในหลายรายการ รวมถึงเป็นผู้จัดการค่ายมวย ส.สมหมาย เจ้าของสโลแกน "ใจถึงพึ่งได้" และยังเป็นผู้ได้รับเลือกให้เป็นผู้จัดรายการมวยในวันครบรอบวันสถาปนาเวทีมวยราชดำเนิน 4 ปีติดต่อกัน วันที่ 24 ธันวาคม พ.ศ. 2555 สมหมาย สกุลเมตตา ได้จัดการแข่งขันมวยไทยศึกวันสถาปนา 67 ปี เวทีราชดำเนิน ที่ซึ่งเป็นการพบกันของนักมวยไทย 10 คู่เอก ทั้งจากศึกวันทรงชัย, ศึกเพชรยินดี, ศึกขุนศึกตระกูลหยาง, ศึกเพชรสุภาพรรณ, ศึกเกียรติเพชร และศึกดาวรุ่งชูเจริญ

## ประวัติ
สมหมาย สกุลเมตตา จัดมวยครั้งแรกตรงกับวันวาเลนไทน์ โดยจัดในนามของเสี่ยดำ และมีผลงานจัดการแข่งขัน อาทิ ศึก ส.สมหมาย และศึก ต.ชัยวัฒน์ ที่เวทีมวยราชดำเนิน ที่ซึ่งบางรายการได้รับการสนับสนุนจากทรงชัย รัตนสุบรรณ ด้านรายการอื่น อาทิ ในวันที่ 29 มีนาคม พ.ศ. 2555 สมหมายได้ร่วมกับเวทีมวยราชดำเนินจัดรายการศึก ส.สมหมาย นัดพิเศษ เพื่อเป็นการเชิดชูเกียรติแก่เขาทราย แกแล็คซี่ นอกจากนี้ เขายังเป็นผู้ผลักดันนักมวยไทยขึ้นเป็นแนวหน้าของวงการหลายราย แม้จะมิได้เป็นนักมวยไทยในค่ายของตนก็ตาม

พ.ศ. 2555 สมหมายได้รับจัดรายการมวย ณ เวทีมวยราชดำเนินอย่างต่อเนื่อง โดยมีนักมวยไทยจากศึกต่าง ๆ โคจรมาพบกัน เช่น จากรายการใหญ่อย่างศึกขุนศึกตระกูลหยาง และในวันที่ 24 ธันวาคม สมหมายได้จัดการแข่งขันรายการศึกวันสถาปนา 67 ปี เวทีราชดำเนิน ที่ซึ่งเป็นการพบกันของนักมวย 10 คู่เอก และได้รับการความร่วมมือจากบุคคลในวงการมวย อาทิ วิรัตน์ วชิรรัตนวงศ์

ด้านผลงานอื่น สมหมายยังเป็นหัวหน้าคณะของนักมวยไทยอย่างเพชรอู่ทอง อ.ขวัญเมือง

## ผู้จัดรายการ
* ศึกมวยไทยพลังใหม่ ณ เวทีมวยราชดำเนิน ทุกวันพุธ (2 มีนาคม พ.ศ. 2565-)
**ถ่ายทอดสด 2 ช่วง ช่วงที่ 1 ทางช่อง True4U 18.00-20.00 น. และช่วงที่ 2 ทางเพจยูทูป : กลุ่มพลังใหม่ 20.30-22.30 น.
**ช่วงที่ 1 ทางช่อง True4U เริ่มวันพุธที่ 10 มกราคม พ.ศ. 2567-
**เดิมช่วงที่ 1 ทางช่อง JKN18 เริ่มวันพุธที่ 13 กรกฎาคม พ.ศ. 2565 ถึงวันพุธที่ 3 มกราคม พ.ศ. 2567
**ช่วงที่ 2 เพจยูทูป : กลุ่มพลังใหม่ เริ่มวันพุธที่ 8 พฤษภาคม พ.ศ. 2567-
**เดิมช่วงที่ 2 ทางช่อง 5 เริ่มวันพุธที่ 10 มกราคม ถึงวันพุธที่ 24 เมษายน พ.ศ. 2567

* ศึกมวยไทยพันธมิตร ณ สนามมวยกองทัพอากาศธูปะเตมีย์ ทุกวันจันทร์ (4 กรกฎาคม พ.ศ. 2565-)
**ถ่ายทอดสด 2 ช่วง ช่วงที่ 1 ทางช่อง True4U 18.00-20.00 น. และช่วงที่ 2 ทางเพจยูทูป : กลุ่มพลังใหม่ 20.30-22.30 น.
**ช่วงที่ 1 ทางช่อง True4U เริ่มวันจันทร์ที่ 15 มกราคม พ.ศ. 2567-
**เดิมช่วงที่ 1 ทางช่อง JKN18 เริ่มวันจันทร์ที่ 4 กรกฎาคม พ.ศ. 2565 ถึงวันจันทร์ที่ 8 มกราคม พ.ศ. 2567
**ช่วงที่ 2 เพจยูทูป : กลุ่มพลังใหม่ เริ่มวันจันทร์ที่ 6 พฤษภาคม พ.ศ. 2567-
**เดิมช่วงที่ 2 ทางช่อง 5 เริ่มวันจันทร์ที่ 15 มกราคม ถึงวันจันทร์ที่ 29 เมษายน พ.ศ. 2567

## ผลงานทางออนไลน์
* Facebook:กลุ่มพลังใหม่
* YouTube:Phalungmai Muay Thai Official

## รางวัลที่ได้รับ
* วันที่ 2 กุมภาพันธ์ พ.ศ. 2560 : รางวัลโปรโมเตอร์ยอดเยี่ยมแห่งปี

## อ้างอิง

## แหล่งข้อมูลอื่น

* 

หมวดหมู่:โปรโมเตอร์มวยไทย
หมวดหมู่:บุคคลในวงการมวยไทย
หมวดหมู่:ยูทูบเบอร์ชาวไทย
ปัญญาอ่อน

**ความบกพร่องทางสติปัญญา หรือ ปัญญาอ่อน** () เป็นความผิดปกติของการเจริญทางประสาททั่วกาย มีลักษณะคือ สมรรถนะของการรู้คิดบกพร่องอย่างสำคัญและขาดพฤติกรรมการปรับตัวตั้งแต่สองอย่างขึ้นไป เดิมนิยามปัญญาอ่อนว่ามีคะแนนระดับเชาวน์ปัญญา (IQ) ต่ำกว่า 70 ในอดีตปัญญาอ่อนมักมุ่งสนใจการรับรู้แทบทั้งหมด แต่นิยามปัจจุบันรวมเอาองค์ประกอบที่เกี่ยวข้องกับการทำงานของจิตและที่เกี่ยวข้องกับทักษะการทำงานของบุคคลในสิ่งแวดล้อมของเขา ผลคือ บุคคลที่มีระดับเชาวน์ปัญญาต่ำกว่าค่าเฉลี่ยอาจไม่ถือว่าปัญญาอ่อนก็ได้ ปัญญาอ่อนแบบมีลักษณะเฉพาะ เป็นความบกพร่องทางสติปัญญาที่เกี่ยวข้องกับสัญญาณและอาการทางการแพทย์และพฤติกรรมอื่น ปัญญาอ่อนแบบไม่มีลักษณะเฉพาะ หมายความว่า เป็นความบกพร่องทางสติปัญญาที่เกิดโดยไม่มีความผิดปกติอื่นร่วมกัน

## อ้างอิง


หมวดหมู่:การวินิจฉัยจิตเวช
จักรพรรดินีเสี่ยนซู่

thumb|250px|right|พระสาทิสลักษณ์ของจักรพรรดินีเสี่ยนซู่

**จักรพรรดินีเสี่ยนซู่** (ค.ศ. 1079 – 1130)  เป็นพระอัครมเหสีพระองค์ที่สองในจักรพรรดิซ่งฮุ่ยจงแห่งราชวงศ์ซ่ง

## พระชนม์ชีพ

## เนรเทศ
จักรพรรดิซ่งฮุ่ยจงทรงสละราชสมบัติให้แก่จักรพรรดิซ่งชินจง พระราชโอรส ใน ค.ศ. 1126 จากนั้นใน ค.ศ. 1127 เมืองหลวงไคเฟิงถูกพวกจูร์เชนเข้ายึดในสงครามจิง–ซ่ง จักรพรรดิซ่งชินจงถูกถอดถอน และพระองค์ถูกคุมตัวและเนรเทศไปแมนจูเรียร่วมกับจักรพรรดิซ่งฮุ่ยจงและราชสำนักส่วนใหญ่ในเหตุการณ์ที่ปัจจุบันรู้จักกันในชื่อ เหตุการณ์จิ้งคัง บรรดาพระมเหสี นางสนม และสตรีในวังถูกนำไปแจกจ่ายให้แก่ชายจูร์เชน 

## สวรรคต
จักรพรรดินีเสี่ยนซู่สวรรคตใน ค.ศ. 1130 ที่ Wuguo มณฑลเฮย์หลงเจียง ซึ่งเป็นบริเวณที่พวกจูร์เชนเนรเทศสมาชิกเชื้อพระวงศ์

## บรรดาศักดิ์

## อ้างอิง

### ข้อมูล
*

หมวดหมู่:จักรพรรดินีราชวงศ์ซ่ง
นูเมอา

**นูเมอา** () เป็นเมืองหลวงของนิวแคลิโดเนีย ซึ่งเป็นดินแดนในเขตโอเชียเนียของประเทศฝรั่งเศส มีพื้นที่ 45.7 ตารางกิโลเมตร มีประชากร 97,579 คนจากข้อมูลสำมะโนประชากรปี ค.ศ. 2009 เมืองนี้เป็นศูนย์กลางทางอุตสาหกรรมของนิวแคลิโดเนีย และเป็นที่ตั้งของท่าเรือน้ำลึกนูเมอาซึ่งเป็นท่าเรือหลักของดินแดน

## ภูมิศาสตร์
นครนี้ตั้งอยู่บนคาบสมุทรที่มีรูปร่างไม่สม่ำเสมอและเป็นเนินเขา ใกล้กับปลายด้านตะวันออกเฉียงใต้ของนิวแคลิโดเนีย ซึ่งอยู่ในมหาสมุทรแปซิฟิกตะวันตกเฉียงใต้

ย่านในนูเมอามีดังนี้:
*Rivière-Salée
*6e km, 7e km, Normandie, และ Tina
*คาบสมุทร Ducos:
**Ducos, Ducos industriel, Kaméré, Koumourou, Logicoop, Numbo, Tindu
*4e Km, Aérodrome, Haut Magenta, Magenta, Ouémo, และ Portes de fer
*Faubourg Blanchot และ Vallée des Colons
*Doniambo, Montagne coupée, Montravel, และ Vallée du tir
*Artillerie Nord, Centre Ville, Nouville, Quartier Latin, Vallée du Génie
*Anse Vata (Drubea: *Ouata*), Artillerie Sud, Baie des Citrons, Motor Pool, N'géa, Orphelinat, Receiving, Trianon, และ Val Plaisance

### ภูมิอากาศ
นูเมอามีสภาพภูมิอากาศแบบทุ่งหญ้าสะวันนา (เคิพเพิน: Aw) ในฤดูร้อนอากาศร้อนจัด ส่วนในฤดูหนาวอากาศจะอบอุ่น อุณหภูมิจะอุ่นกว่าในเดือนมกราคม กุมภาพันธ์ และมีนาคมโดยมีอุณหภูมิเฉลี่ย 30 องศาเซลเซียส และจะเย็นกว่าในช่วงเดือนกรกฎาคมและสิงหาคมโดยมีอุณหภูมิสูงเฉลี่ยประมาณ 23 องศาเซลเซียส ฤดูแล้งอยู่ในเดือนกันยายนและตุลาคม ที่เหลือของปีจะเป็นฝนตก นูเมอาได้รับปริมาณน้ำฝนเฉลี่ยต่อปีประมาณ 1,100 มิลลิเมตร

## ประชากร

เขตปริมณฑลเกรตเตอร์นูเมอา () มีประชากร 173,814 คนตามสำมะโนเดือนเมษายน ค.ศ. 2025 ในจำนวนนี้ มีผู้อาศัยอยู่ในเขตเทศบาล 85,976 คน

### ประชากรในอดีต

## เมืองพี่น้อง
นูเมอาเป็นเมืองพี่น้องกับเมืองดังนี้:
* โกลด์โคสต์ ประเทศออสเตรเลีย
* นิส ประเทศฝรั่งเศส
* ปาเปเอเต เฟรนช์พอลินีเชีย
* เตาโป ประเทศนิวซีแลนด์

## รูปภาพ

ไฟล์:Armoiries Nouméan fr.png|ตราสัญลักษณ์ประจำเมืองนูเมอา
ไฟล์:Noumea-NewCaledonia-EO.JPG|นูเมอาและชานเมือง ถ่ายจากสถานีอวกาศนานาชาติของ นาซา


## อ้างอิง

## แหล่งข้อมูลอื่น
*Official Site for New Caledonia Tourism
* 
* Nouméa: Commune Française du Bout du Monde – a school project on the geography and history of Nouméa


หมวดหมู่:เมืองหลวงในเขตโอเชียเนีย
หมวดหมู่:นิวแคลิโดเนีย
มาร์ก เมโร

**มาร์ก เมโร** (Marc Mero) เกิดวันที่ 9 กรกฎาคม ค.ศ. 1963 เป็นนักมวยปล้ำอาชีพและนักมวยสมัครเล่นชาวอเมริกัน เคยปล้ำในสมาคม WWF, TNA และWCW เป็นอดีตแชมป์อินเตอร์คอนติเนนทัล 1 สมัย และแชมป์เวิลด์เทเลวิชั่น WCW 3 สมัย ก่อนจะเลิกปล้ำในปี 2006

## เส้นทางก่อนเข้าสู่วงการ
Marc Mero เติบโตใน Buffalo และเริ่มอาชีพในสายกีฬามวยสากลสมัครเล่น โดยเคยคว้าแชมป์ Golden Gloves (New York) ในปี 1981 ก่อนจะเปลี่ยนเส้นทางเข้าสู่การเป็นนักมวยปล้ำอาชีพในช่วงปลายทศวรรษ 1980

## การปล้ำใน WCW
เปิดตัวใน ปี 1991 ภายใต้ชื่อ "Johnny B. Badd" ซึ่งเป็นกิมมิคที่มีแรงบันดาลใจจาก Little Richard
เป็นที่รู้จักในฐานะนักมวยปล้ำสีสัน派 และได้รับความนิยมในยุคนั้น
คว้า WCW World Television Championship 3 สมัย
ปล้ำกับคู่ต่อสู้ดังหลายคน เช่น Brian Pillman, Diamond Dallas Page, Steve Austin

## การปล้ำใน WWF/WWE
เซ็นสัญญากับ WWF ปี 1996 ภายใต้ชื่อ Marc Mero
ใช้กิมมิค “Wildman” Marc Mero พร้อมกับภรรยาในเวลานั้น Sable (Rena Mero) ซึ่งต่อมากลายเป็นดาราใหญ่ของ WWF
เคยคว้าแชมป์ WWF Intercontinental Championship 1 สมัย (1996) โดยเอาชนะ Faarooq ในนัดชิงชนะเลิศทัวร์นาเมนต์
ในช่วงปลายทศวรรษ 1990 เปลี่ยนเป็น “Marvelous” Marc Mero กิมมิคแบบนักมวยคลาสสิก แต่ความนิยมเริ่มตกลง โดยเฉพาะเมื่อ Sable ได้รับความโด่งดังเหนือกว่า
ออกจาก WWF ในปี 1999

## หลังอำลาวงการมวยปล้ำ
Marc Mero หันไปทำงานในฐานะ นักพูดสร้างแรงบันดาลใจ (motivational speaker) โดยใช้ประสบการณ์ชีวิตส่วนตัว ทั้งเรื่องความสำเร็จ ความล้มเหลว ปัญหายาเสพติด และการสูญเสีย มาเป็นแรงบันดาลใจให้คนรุ่นใหม่
เขาก่อตั้งองค์กร Champion of Choices ซึ่งจัดโครงการพูดคุยให้กำลังใจในโรงเรียนและสถานที่ต่าง ๆ
ยังปรากฏตัวในงาน WWE documentary และสัมภาษณ์ เป็นครั้งคราว

เขาถือเป็นนักมวยปล้ำที่แม้ไม่ได้ขึ้นสู่ระดับซูเปอร์สตาร์ชั้นนำ แต่ก็ทิ้งร่องรอยสำคัญไว้ในช่วงปลายยุค New Generation และต้น Attitude Era โดยเฉพาะกับบทบาทที่ช่วยเปิดทางให้ Sable กลายเป็นหนึ่งในดีวาที่โด่งดังที่สุดในประวัติศาสตร์ WWE

## แชมป์และรางวัลต่างๆ
### มวยสมัครเล่น
***New York State Titles**
**Amateur Athletic Union
**Empire State Games
**New York Golden Gloves {3 years in a row}

### มวยปล้ำอาชีพ
***[[Pro Wrestling Illustrated]]**
**Rookie of the Year (1991)
**Ranked No. 43 of the top 500 singles wrestlers in the *[[Pro Wrestling Illustrated#PWI 500|PWI 500]]* in 1996
***[[World Championship Wrestling]]**
**WCW World Television Championship (3 times)
***[[WWE|World Wrestling Federation]]**
**WWF Intercontinental Championship (1 time)
****[[Wrestling Observer Newsletter]]***
**Most Improved Wrestler (1995)
**Rookie of the Year (1991)

## อ้างอิง

## บันทึก
*

## แหล่งข้อมูลอื่น

*
*MMBodyslam.com
*ChampionOfChoices.org 
*

หมวดหมู่:นักเพาะกายชาวอเมริกัน
หมวดหมู่:นักมวยปล้ำอาชีพชาวอเมริกัน
หมวดหมู่:นักมวยปล้ำอาชีพชาวยิว
หมวดหมู่:บุคคลจากออร์แลนโด
หมวดหมู่:บุคคลจากบัฟฟาโล
พระนารายน์ราชารามาธิบดี

**สมเด็จพระนารายน์ราชารามาธิบดี** หรือ **นักองค์ตน** ทรงเป็นพระมหากษัตริย์กัมพูชารัชกาลที่ 103 และเป็นพระโอรสของนักองค์โสร์ ผู้เป็นพระโอรสของสมเด็จพระรามาธิบดี (นักองค์ทอง)ประสูติประมาณ พ.ศ. 2282 

ในช่วงปลายรัชกาลของสมเด็จพระรามาธิบดี (นักองค์ทอง)เกิดการแย่งชิงอำนาจกันขึ้นในราชสำนักกัมพูชา สมเด็จพระนารายณ์รามาธิบดีศรีสุริโยพรรณผู้เป็นพระอนุชาของสมเด็จพระศรีไชยเชษฐ (นักองค์สงวน)พระมหากษัตริย์พระองค์ก่อนที่สิ้นพระชนม์ไป นำสมัครพรรคพวกไปล้อมจับบนักองค์ตน นักองค์ตนได้หนีไปพึงสมเด็จพระโสร์ทศที่เมืองเปียม สมเด็จพระโสร์ทศจึงเกณฑ์กองทัพมาตีทัพของนักองค์หิงแตกไป นักองค์หิงถูกจับประหารชีวิต พระแก้วฟ้า (นักองค์ด้วง) อนุชาของนักองค์หิงหนีไปบวชแต่ก็ถูกจับสึกและถูกประหารชีวิตเช่นกันสมเด็จพระรามราชาธิราชแห่งกัมพูชาและนักองค์อีพระโอรสของพระศรีไชยเชษบ์และเป็นหลานของนักองค์หิงหนีไปบวช ชายาของนักองค์หิงได้ร่วมมือกับเจ้าฟ้าทะละหะ (เภา) และออกญาวงษาธิราช (โสม) จะจับนักองค์ตนฆ่า แต่นักองค์ตนรู้พระองค์ก่อน จึงรวบรวมทหารปราบพวกกบฏแตกพ่ายไปเมืองโพธิสัตว์สมเด็จพระรามราชาธิราชแห่งกัมพูชาและนักองค์อีได้หนีไปกับกลุ่มกบฏนี้ด้วย  

ต่อมา ใน พ.ศ. 2300สมเด็จพระรามาธิบดี (นักองค์ทอง)สิ้นพระชนม์นักองค์ตนได้ถวายพระเพลิงพระบรมศพพระอัยกาแล้วจึงรวบรวมทหารไปตีฝ่ายของสมเด็จพระศรีไชยเชษฐ (นักองค์สงวน)ที่ตั้งมั่นอยู่ที่เมืองโพธิสัตว์ให้เด็ดขาด ฝ่ายนักองค์ตนเป็นฝ่ายชนะจับเชื้อสายของสมเด็จพระศรีไชยเชษฐ (นักองค์สงวน)ประหารชีวิตหมดสิ้นรวมทั้งนักองค์อี ส่วนสมเด็จพระรามราชาธิราชแห่งกัมพูชามีผู้มาช่วยพาหนีไปอาณาจักรอยุธยาได้สำเร็จ จากนั้น นักองค์ตนจึงขึ้นครองราชสมบัติเป็นพระมหากษัตริย์แห่งกัมพูชา 

พระองค์ดำเนินนโยบายต่างประเทศแบบนิยมเวียดนาม และขอกำลังทหารเวียดนามมาช่วยเมื่อเกิดความขัดแย้งกับไทย ซึ่งในรัชกาลของพระองค์ เกิดสงครามกับสยามในแผ่นดินสมเด็จพระเจ้ากรุงธนบุรีถึงสองครั้ง ครั้งแรกเมื่อ พ.ศ. 2312 สยามยกทัพไปตีบันทายเพชรทางบกแต่ไม่ทันสำเร็จมีข่าวว่าสมเด็จพระเจ้ากรุงธนบุรีสด็จสวรรคตจึงเลิกทัพกลับมาก่อน อีกครั้งหนึ่งใน พ.ศ. 2314 ซึ่งหลักฐานทางฝ่ายไทยกล่าวว่าตีได้เมืองบันทายเพชร นักองค์ตนหนีไปเวียดนาม จึงอภิเษกให้สมเด็จพระรามราชาธิราชแห่งกัมพูชาขึ้นเป็นกษัตริย์กัมพูชา แต่หลักฐานทางกัมพูชากล่าวว่า สยามตีเมืองบันทายเพชรไม่สำเร็จจึงให้สมเด็จพระรามราชาธิราชแห่งกัมพูชาประทับอยู่ที่เมืองกำปอดจน พ.ศ. 2318 เวียดนามที่สนับสนุนนักองค์ตนอ่อนแอลง นักองค์ตนจึงถวายราชสมบัติแก่สมเด็จพระรามราชาธิราชแห่งกัมพูชา พระองค์นั้นดำรงตำแหน่งพระมหาอุปโยราช จนสิ้นพระชนม์ใน พ.ศ. 2320

หลังการสิ้นพระชนม์ของพระองค์ เกิดการจลาจลในกัมพูชาเพื่อต่อต้านนักองค์โนนจนนักองค์โนนถูกสำเร็จโทษ พระโอรสของพระองค์คือสมเด็จพระนารายณ์รามาธิบดีศรีสุริโยพรรณได้ครองราชสมบัติต่อมา

## อ้างอิง

* ราชพงษาวดารกรุงกัมพูชา แปลโดย พันตรีหลวงเรืองเดชอนันต์ (ทองดี ธนรัชต์). นนทบุรี. สำนักพิมพ์ศรีปัญญา. 2550
* ศานติ ภักดีคำ. 2554. เขมรรบไทย. กทม. มติชน
* สุมาลี บำรุงสุข. นักองค์เอง ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 155 - 157

หมวดหมู่:พระมหากษัตริย์กัมพูชา
หมวดหมู่:พระมหากษัตริย์ผู้ทรงสละราชสมบัติ
หมวดหมู่:บุคคลในประวัติศาสตร์กรุงศรีอยุธยา
หมวดหมู่:บุคคลในประวัติศาสตร์กรุงธนบุรี
ตอพะย่า

**เจ้าตอพะย่า** (, 22 มีนาคม 2467 – 12 มกราคม 2562) เป็นพระราชโอรสองค์ที่สองของเจ้าหญิงเมียะพะยากะเล ซึ่งเป็นพระราชธิดาของพระเจ้าสีป่อพระมหากษัตริย์พระองค์สุดท้ายแห่งประเทศพม่า เป็นผู้อ้างสิทธิในราชบัลลังก์ของพม่า พระเชษฐาของพระองค์ซึ่งก็คือเจ้าตอพะย่าจีซึ่งเป็นพระราชโอรสองค์ที่หนึ่งของเจ้าหญิงเมียะพะยากะเลถูกลอบปลงพระชนม์โดยพวกคอมมิวนิสต์ก่อการร้ายในปี พ.ศ. 2491 กับการสิ้นพระชนม์ของพระมาตุจฉาในปี พ.ศ. 2499 พระองค์จึงเป็นประมุขในราชวงศ์โก้นบองจนกระทั่งสิ้นพระชนม์เมื่อช่วงเช้าของวันเสาร์ที่ 12 มกราคม พ.ศ. 2562 ขณะพระชนมายุได้ 94 พรรษา

## ครอบครัว
พระองค์ทรงอภิเษกสมรสกับเจ้าพะยา ริตา มีพระราชโอรส 5 พระองค์ มีพระราชธิดา 2 พระองค์ คือ
* เจ้าริชาร์ด ตอพะย่า เมียะ จี (ประสูติ 14 พฤษภาคม ค.ศ. 1945) รัชทายาท ผู้สืบทอดตำแหน่งผู้อ้างสิทธิ์ในราชบัลลังก์
* เจ้าเดวิด ตอพะย่า เมียะ (ประสูติ 1 เมษายน ค.ศ. 1947)
* เจ้าเอดเวิร์ด ตอพะย่า เมียะ เง (ประสูติ 27 เมษายน ค.ศ. 1948, สิ้นพระชนม์ 14 พฤศจิกายน ค.ศ. 1955)
* เจ้าโจเซฟ ตอพะย่า เมียะ เอ (ประสูติ 19 มีนาคม ค.ศ. 1950)
* เจ้าพอล ตอพะย่า เมียะ ไทเก (ประสูติ 19 กุมภาพันธ์ ค.ศ. 1954)
* เจ้าแอน-แมรี ซู พะยา เล (ประสูติ 10 กันยายน ค.ศ. 1952)
* เจ้าโรส-แมรี ซู พะยา เนียง (ประสูติ 21 เมษายน ค.ศ. 1956) 

## พงศาวลี



## อ้างอิง

## แหล่งข้อมูลอื่น
* A rare meeting with the last of Burma's royals

หมวดหมู่:ราชวงศ์โก้นบอง
หมวดหมู่:ผู้อ้างสิทธิในราชบัลลังก์
หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์
หมวดหมู่:เจ้าชายพม่า
2011 AG5

right

**2011 AG<sub>5</sub>** เป็นดาวเคราะห์น้อยใกล้โลกและวัตถุอันตรายยิ่ง (potentially hazardous object) มีเส้นผ่านศูนย์กลางราว 140 เมตร ถูกนำออกจาก Sentry Risk Table เมื่อวันที่ 21 ธันวาคม 2555 และฉะนั้น ปัจจุบันจึงถูกจัดอยู่ในระดับ 0 ตามมาตราโทริโน

## อ้างอิง

หมวดหมู่:ดาวเคราะห์น้อยใกล้โลก
มาตราโตรีโน

**มาตราโตรีโน** () เป็นมาตราที่นักดาราศาสตร์ใช้จำแนกความอันตรายของวัตถุใกล้โลก เช่น ดาวเคราะห์น้อย และดาวหาง อาศัยข้อมูลสองส่วนคือโอกาสในการชนโลก และพลังงานจลน์ของวัตถุซึ่งบอกถึงความเสียหายหากเกิดการชน มาคำนวณเป็นเลขระดับ 0 ถึง 10 ซึ่งบอกถึงความอันตรายจากน้อยไปมาก

## มาตราโตรีโนในปัจจุบัน
มาตราโตรีโนใช้สีขาว สีเขียว สีเหลือง สีส้ม และสีแดง เพื่อจำแนกความเป็นอันตรายของวัตถุดังกล่าว

## อ้างอิง
* Torino Impact Scale *[http://impact.arc.nasa.gov/torino.cfm| http://impact.arc.nasa.gov/torino.cfm]*
* ตารางเทอนิโน *[http://paipibat.com/?page_id=4227| http://paipibat.com/?page_id=4227]*
* ดาวเคราะห์ 2011 AG5 *[http://www.narit.or.th/index.php?option=com_content&view=article&id=371:ag5&catid=1:astronomy-news&Itemid=4| http://www.narit.or.th/index.php?option=com_content&view=article&id=371:ag5&catid=1:astronomy-news&Itemid=4]*

หมวดหมู่:ระบบวัดในการเตือนภัย
หมวดหมู่:ระบบการวัดความอันตราย
หมวดหมู่:หน่วยวัดในดาราศาสตร์
เนื่อง แฝงสีคำ

**เนื่อง แฝงสีคำ** (8 กันยายน พ.ศ. 2457 — 15 เมษายน พ.ศ. 2558) เป็นช่างทองจังหวัดเพชรบุรี ได้รับรางวัลศิลปินแห่งชาติ สาขาทัศนศิลป์ ประเภทประณีตศิลป์ พ.ศ. 2555 และได้รับยกย่องเชิดชูเกียรติเป็นบูรพศิลปิน สาขาทัศนศิลป์ ประจำปี พ.ศ. 2558

## ประวัติ
เนื่อง เกิดเมื่อวันที่ 8 กันยายน พ.ศ. 2457 เป็นบุตรีของน้อง และหลง ชูบดินทร์ เดิมพำนักอยู่บ้านเลขที่ 368 ถนนพานิชเจริญ ตำบลท่าราบ อำเภอเมืองเพชรบุรี จังหวัดเพชรบุรี เนื่องสมรสกับพร แฝงสีคำ มีบุตร 6 คน

ขณะอายุได้ 17 ปี เนื่องเริ่มฝึกทำทองรูปพรรณกับนายลิบและนางพลับ ชูบดินทร์ ผู้เป็นลุงและป้า โดยทำทองรูปพรรณเครื่องประดับตามวิธีแบบโบราณซึ่งทำด้วยมือ เน้นความสวยงามคู่กับประโยชน์ใช้สอยมานานกว่า 70 ปี มีผลงานลวดลายทองอันโดดเด่นขึ้นชื่อหลายลาย เช่น สร้อยสี่เสา-หกเสา สร้อยเกลียวสมอตัน-สมอโพรง สร้อยดอกพิกุล กระดุมทอง ปะวะหล่ำ ลูกสนยกดอก ต่างหูพวงเต่าร้าง จี้แบบต่าง ๆ เป็นต้น

ด้วยเหตุนี้จึงได้รับการยอมรับจากสาธารณชนจนได้รับเกียรติให้เป็นผู้มีผลงานดีเด่นทางวัฒนธรรม สาขาช่างฝีมือ (ช่างทอง) พ.ศ. 2531 จากสำนักงานคณะกรรมการวัฒนธรรมแห่งชาติ และได้รับรางวัลศิลปินแห่งชาติ สาขาทัศนศิลป์ ประเภทประณีตศิลป์ พ.ศ. 2555 

เนื่อง แฝงสีคำ เสียชีวิตเมื่อวันที่ 15 เมษายน พ.ศ. 2558 ก่อนหน้านี้เธอป่วยด้วยโรคไตเสื่อมมานาน และเสียชีวิตเนื่องจากมีไข้สูง หายใจเหนื่อยหอบ และมีเสมหะ สิริอายุ 100 ปี สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินในการพระราชทานเพลิงศพเมื่อวันที่ 10 สิงหาคม พ.ศ. 2558 ณ วัดป้อม ตำบลท่าราบ อำเภอเมืองเพชรบุรี จังหวัดเพชรบุรี

## เครื่องราชอิสริยาภรณ์
* 

## อ้างอิง

## แหล่งข้อมูลอื่น
* คำประกาศเกียรติคุณนางเนื่อง แฝงสีคำ ศิลปินแห่งชาติ สาขาทัศนศิลป์ (ประยุกต์ศิลป์)  

หมวดหมู่:ศิลปินแห่งชาติสาขาทัศนศิลป์
หมวดหมู่:บุคคลจากอำเภอเมืองเพชรบุรี
หมวดหมู่:ชาวไทยที่มีอายุเกิน 100 ปี
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ศิลปินจากจังหวัดเพชรบุรี
หมวดหมู่:บูรพศิลปินสาขาทัศนศิลป์